ܒܗܕܐ ܦܘܪܨܬ ܡܙܘܝܚܠܐ ܥܕܬܐ ܕܡܪܝ ܦܘܠܘܣ ܫܠܝܚܐ ܕܟܠܕܝ̈ܐ ܘܐܬܘܪܝ̈ܐ ܩܬܘܠܝܩܝ̈ܐ ܒܡܕܝܢܬܐ ܕܠܘܣ ܐܢܓ̰ܠܣ- ܟܠܝܦܘܪܢܝܐ ܒܣܝܩܘܡܐ 15 ܡܢ ܝܪܚܐ ܕܐܒ ،ܒܫܥܬܐ ܫܒܼܥܐ ܒܪܡܫܐ ܘܡܫܘܪܠܗ ܙܘܝܚܐ ܒܐ̄ܪܙܐ ܕܩܘܕܫܐ ܐܠܗܝܐ، ܡܩܪܒܼܠܐ ܠܗ ܐܒܐ ܦܘܠܘܣ ܓܘܪܓܝܣ ܚܙܝܪܢ ܕܝܪܝܐ ܟܗܢܐ ܕܥܕܬܐ ܕܡܪܝ ܐܒܼܪܗܐ ܕܟܠܕܝ̈ܐ ܒܐܪܝܙܘܢܐ ܘܡܘܬܦܠܗ ܥܡܗ ܐܒܐ ܐܒܪܗܝܡ ܝܣܚܩ ܪܝܣ ܕܝܪܝܐ ܐܬܝܐ ܡܢ ܐܬܪܐ ܕܒܝܬ ܢܗܪܝܢ ܥܪܩ (ܕܝܪܐ ܕܒܬܘܠܬܐ ܐܠܩܘܫ) ܘܩܫܐ ܬܘܡܝ ܬܘܡܝܟܐ ܘܐܒܐ ܢܘܐܝܠ ܐܣܛܝܦܘ ܓܘܪܓܝܣ ܕܝܪܝܐ. ܘܛܝܒܼ ܚܨܿܪܐ ܟܢܫܐ ܪܒܐ ܕܡܗܝܡܢܐ، ܘܒܬܪ ܐ̄ܪܙܐ ܫܘܪܠܐ ܙܘܝܚܐ ܕܩܝܘܡܬܐ ܕܡܪܬܝ ܡܪܝܡ ܒܬܘܠܬܐ ܒܕܪܬܐ ܕܥܕܬܐ ܒܙܡܪܬܐ ܕܒܫܡܐ ܕܒܒܐ ܘܒܪܘܢܐ ܥܕ ܥܒܼܪܝ ܟܠܝ ܡܗܝܡܐ ܠܥܕܬܐ ܘܡܫܘܪܠܝ ܒܢܫܩܐ ܩܝܘܡܬܐ ܘܫܩܠܐ ܒܘܪܟܬܐ. ܒܬܪ ܗܕܐ ܟܠܐ ܥܡܐ ܡܫܘܬܦܠܐ ܒܐܝܟܼܠܐ ܡܟܼܘܠܬܐ ܕܫܗ̄ܪܐ ܕܘܟܼܪܢܐ ܕܦܫܘܠܐ ܘܡܛܝܒܼܐ ܡܚܨܿܪܐ ܡܢ ܣܝܥܬܐ ܕܥܕܬܐ ܘܐܚܘܬܐ ܕܠܒܐ ܕܩܘܕܫܐ ܘܡܗܝܢܐ ܚܪܝܢܐ ܘܐܦ ܥܠܝܡܐ ܘܥܠܝܡܬܐ. ܐܠܗܐ ܡܒܪܟܼ ܟܠ ܡܢ ܡܚܨܿܪܐ ܕܘܟܼܪܢܐ ܣܢܓܼܪܘܬܐ ܕܡܪܬܝ ܡܪܝܡ ܗܘܝܐ ܥܠ ܟܠ ܝܠܗ.